تئومان

سولاله‌سی: هون سولاله‌سی

دوغوم: ....

اؤزوندن اؤنجه: ...

اؤزوندن سونرا: موده خان(مته خان)

اؤلوم: میلاددان اؤنجه 209

حؤکم سورمه‌سی: میلاددان اؤنجه 220- میلاددان اؤنجه 209-نجو ایللر

خانیمی: ...

اوشاقلاری: 1. موده خان، 2. ....

 عمومی معلومات 
هون حؤکمدارلارینین ایچینده بیزه معلوم اولان تئومان خان (تومان) اصلی آشینا نسلیندن اولان اوغوزون نسلیندن‌دیر. او شجره تراکمه کیتابینین یازاری ابوالغازی بهادورخانین اوغوزنامه‌سینده قاراخان دئیه قئید ائدیلمیشدیر. او میلاددان اؤنجه اۆچونجو عصرده یاشاییب و ایلک هون حؤکمداری‌دیر. اونون لقبی یابقو اولاراق دئییلمیشدیر. میلاددان اؤنجه 220-221-نجی ایللرده تاختا چیخمیش هون طایفالارینین باشچی‌سی اولموشدور. بو باشچیلارا یابقو دا دئییلیردی، اونا گؤره اونا تومان یابقو(بئیگو) دا دئییردیلر. تومان خانین آتا-بابالاری تورکیستان(توران)تورپاقلاریندان چین-ماچینین دمیرقازیق یوردونا گلیب بیر نئچه عائیله اولاراق اورادا یئرلشمیشدیرلر. تومان خانین ایکی خانیمیندان ایکی اوغلو اولموشدور. ایلک خانیمیندان موده خان(موتون، مته)، ایکینجی خانیمیندان ایسه بیر اوغلو وار ایدی. تومان خان موده خانی تاختا میراثچی ائتمه‌یی روا گؤرمه‌میشدیر. اونون اۆچون او کیچیک اوغلونو تاختا چیخارماق ایسته‌ییردی. آمّا موده خان آتاسی‌نین یانلیش دوشوندویونه اینانیردی. تومان خان، موده‌نی دوه‌چی طایفالارینا(یوئه‌چی طایفاسینا) گیروو اولاراق وئردی. موده خان، آتاسینین کیچیک اوغلونو تاج-تاخت میراثچی‌سی ائتمک ایسته‌دیگینی ائشیدیب دوستاقدان قاچاراق اؤزونه ۱۰٬۰۰۰ نفرلیک قوشون ییغیب آتاسی ایله بؤیوک ساواش باشلادی. نتیجه‌ده آتاسی، کیچیک قارداشی و اؤگئی آناسی بو ساواشدا اؤلدو و موده خان تاختا صاحیب اولدو.   
قایناقلار
    تورکمنجه ویکیپدیادان، یوخلاما تاریخی ۱۰ آذر ۱۳۹۵

بؤلمه:تورک تاریخی